Diari Oficial de la Generalitat Valenciana


Sumari del DOGV 8446, del 18-12-2018 (2018/11941)

RESOLUCIÓ de 14 de desembre de 2018, de la Direcció General d'Esport, per la qual es resol la convocatòria de subvencions destinades a l'execució de projectes singulars en l'àmbit de l'esport i l'activitat física per a l'any 2018.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11816


Data del document
:   14-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 14 de desembre de 2018, de la Direcció General d'Esport, per la qual es resol la convocatòria de subvencions destinades a l'execució de projectes singulars en l'àmbit de l'esport i l'activitat física per a l'any 2018. [2018/11720]  
En compliment del que disposa l'Ordre 34/2018, de 16 d'agost, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a l'execució de projectes singulars en l'àmbit de l'esport i l'activitat física (DOGV 8365, 21.08.2018), es convoquen aquestes subvencions per a l'any 2018 per Resolució de 10 d'octubre de 2018, de la Direcció General d'Esport (DOGV 8404, 17.10.2018).  
  
Els articles 6 i 7 de l'Ordre 34/2018 estableixen els criteris de valoració de les sol·licituds i el procediment de la resolució de concessió, i mitjançant la Resolució de 29 de novembre de 2018, del director general d'Esport, van ser designats els membres de la comissió tècnica d'avaluació.  
Una vegada formalitzats els actes d'instrucció corresponents i elevada la proposta de resolució per la comissió tècnica d'avaluació constituïda a aquest efecte i en virtut del que disposa la disposició addicional segona de l'Ordre 34/2018, resolc:  
  
Primer  
Concedir a les persones i entitats sol·licitants que figuren a continuació les següents subvencions, per un import global de 24.750 euros per a l'execució de projectes singulars en l'àmbit de l'esport i l'activitat física per a l'any 2018:  
Segon  
Denegar la concessió de subvenció a les persones i entitats sol·licitants següents, de conformitat amb les bases que regulen la convocatòria d'aquestes subvencions, i que es detallen en cada cas:  
Tercer  
Les persones i entitats beneficiàries hauran de complir les obligacions referides en l'article 9 de l'Ordre 34/2018 per la qual s'aproven les bases reguladores i justificar les ajudes en la forma establida en el punt dotze de la convocatòria.  
  
Quart  
El termini de presentació de la justificació de les subvencions concedides corresponents a les activitats realitzades conclourà deu dies després de la publicació al DOGV de la resolució de concessió.  
La justificació es presentarà per mitjans electrònics de conformitat amb les indicacions del punt dotze de la convocatòria, preferiblement a través de l'adreça d'internet   
http://www.gva.es/es/inicio/procedimientos'id\_proc=19250>.  
  
Cinqué  
Autoritzar i disposar els fons a favor de totes i cadascuna de les persones i entitats beneficiàries que figuren en l'apartat primer i per les quantitats que s'hi indiquen, a càrrec de l'aplicació pressupostària 87.79.03.940.34, línia S8251000, pressupostos de la Generalitat per a 2018.  
  
Sisé  
Les persones i entitats beneficiàries hauran d'aportar, per mitjans propis o aliens, la part de finançament del pressupost final del projecte no coberta per la subvenció que es concedeix per aquest projecte.  
  
  
Seté  
Publicar en el Diari Oficial de la Generalitat Valenciana la present resolució de conformitat amb el punt tretze de la resolució de convocatòria d'aquestes subvencions.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició, o bé es podrà plantejar directament recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller d'Educació, Investigació, Cultura i Esport en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 14 de desembre de 2018.- El director general d'Esport: Josep Miquel Moya Torres.